Viborger Samler, 1829-05-02
Jfølge Journal d'Odessa er Vandet i Floderne i Vallachiet steget saaledes, at Broerne ere bortrevne; man har erstattet dem med Pramme. - Efter General Langerons Beretning havde Fienden den 10de Marts gjort et Udfald med 3000 Mand fra Giurgevo. Da Anføreren for den ved Daja staaende Troppeafdeling Generalmajor Gercken, erholdt Efterretning herom, afsendte han et Husarregiment, et Kosakregiment og 4 Kanoner for at understøtte Kosakforposterne. Ved Landsbyen Turbat stødte man paa Fjenden, der efter nogle Kanonskud kom i Forvirring, og ved Russernes Angred tog Flugten. -Der skrives fra den serviske Grændse, at et stort russisk Corps staaer i Leir ved Kalefat, saa det bestandigt bliver sandsynligere, at der i den Egn vil skee en Overgang over Donau. J Belgrad var man bestyrtset over de sidste Efterretninger fra Constantinopel, fordi den der stigende Mangel paa Levnetsmidler vekker Frygt for Hovedstadens Rolighed. Man sender ikke mere Vare derhen, da Jngen vil vove sin Formue. Jsær har Jødernes Udvandring gjort et slemt Indtryk paa deres Troesforvandte i Belgrad, og ifølge deres bekjendte Ængstelighed frygtede de for stort Tab. Paa den anden Side nærer man i Belgrad Haab om Fred som dog kun grunder sig paa Storvezierens Jndividualitet. Ved Forbindelser i Grækenland med Englænderne slutter man sig til, at han er nøie indviet i den europæiske Politik og vil opbyde Alt for at redde Porten fra en Catastrophe. Ved den tyrkiske Hær ere alle Corpser i Bevægelse; tyrkiske Tropper ere rykkede ind i Servien og flere ville følge efter. - Jfølge Breve fra Corfu skal Albanesernes Opstand antage en meget alvorlig Characteer, og Albanien og Thessalien være i fuld Opstand. Den sande Aarsag til Opstanden skal ikke være den tilbagestaaende Sold, som Albaneserne fordre, men uddeelte Penge og alle Slags Løvter fra græske Emissairer. Som Hovedmand nævner man en Græker som er en fornem græsk Chefs Fortrolige. Albaneserne der ellers sædvanligen kun spørge efter Sold, fordre nu paa eengang deres Frihed og ville være uafhængige ligesom Grækerne. Denne Omstændighed vil gjøre Underhandlingerne om det græske Spørgsmaal endnu mere indviklede, og tilintetgjøre alt Haab om Concessioner af Porten til Grækerne fordi Albanesernes Exempel let kunde finde flere Efterlignere og Porten snart ikke have meere at bevilge. Den nuværende Storveziers Son Emin-Pascha der af sin Fader blev efterladt i Thessalien er snart ikke Albaneserne længere voxen og skal allerede have lidt betydelige Tab. Man troer derfor, at de tyrkiske Tropper fra Epirus og Livadien som ere paa Marscher, til Donau, ville faae befaling, at vende om til Thessalien, for at forstærke Emin=Pascha. - Efterretningerne om de forskjellige af Russerne foretagne Landgange, ved hvilke de ikke alene have ødelagt Mesembria og Sizeboli, men ogsaa andre endnu sydligere liggende Stæder have dog ikke gjort synderligt Jndtryk i Constantinopel, da disse Foretagender efter Tyrkernes Formening ikke kunne have anden Hensigt end at vække Uroe i Hovedstaden. Derimod foraarsager den vedvarende Brødmangel levende Bekymring, da Caravanen fra Smyrna endnu ikke var indtruffen den 26de Marts. Brødet, der sælges bestaaer kun af 1/2 Deel Kornmeel, de 2/3 Dele ere slet Hirse, som allerede i 15 til 20 Aar har været opbevaret i de offentlige Forraadskamre og er halv fordærvet; denne usunde Blanding koster 4 Pjastre en Oka (2 1/2 Pd.) og kan altsaa ikke kjøbes af de Fattige, som maae tage deres Tilflugt til Riis. Dog knurrer Folket kun mod Mangelen og Dyrtiden, men ikke mod Krigen, der er Aarsag til begge. Selv den preussiske Statstidende, hvis Apartiskhed man vistnok i dette Tilfælde kan gjøre Regning paa, forsikkrer, at den offentlige Stemning hos alle Classer lader vente, at Musselmændene ikke ville skye noget Offer for at sætte deres ligesaa agtede som frygtede Sultan istand til at aabne det nye Feldttog. Det er sandsynligt at det er denne Tingenes Tilstand, der har forhalet Storherrens Afreise. Hussein Pascha sammendrager alle Tropper mellem Schum la og Adrianopel til det forestaaende Feldttog. Den 17de ankom 12 Brandere og 1 Corvette fra Dardanellerne og sluttede sig til Escadren; den 23de afgidenne til Mundingen af Bosphorus; men man frygter, at den formedelst Mangel paa duelige Søefolk, især Officerer, ikke vel tør vove at løbe ud i det sorte Har for at maale sig med Russerne. Først naar ReschidPascha har overtaget Commandoen, vil Talen kunne være om alvorlige Operationer, som hidtil ere blevne forhindrede ved den strænge Aarstid og Veienes slette Tilstand. Turnos Overgivelse næsten uden Modstand, Opbrændelsen af Flotillen ved Nicopolis og endnu mere Achmed=Selim-Agas Overgang til Russerne har gjort et ubehageligt Jndtryk i Constantinopel. Sultanen har, da han ikke kan tænke paa nye Paalæg, af Ulemaerne forlangt et Laan af Moscheernes rige Eiendomme; Forstanderne vare traadte sammen, men havde endnu intet Svar givet. Den Borgerne meddeelte Tilladelse til at bære Vaaben er kaldt tilbage. – Sultanen har i høi Grad været tilfreds med sin Tour paa Marmorahavet. J en haard Storm forblev han ombord om Natten uagtet hans Følges Bestræbelser for at overtale ham til at gaae i Land. Capt. Kelly, der forte Dampskibet, fik en Gave af 2500 Piasire, enhver Franker, der var ombord, 200 og enhver muselmansk Lærling, 100 Piastre. - Der berettes fra Jtalien at der skal have været en Tvist mellem Admiralerne Malcolm og Heiden angaaende de af Russerne tagne tvende ægyptiske Skibe, den Første forlangte deres Tilbagegivelse hvorimod den Sidste indvendte, at Keiseren var i Krig med Porten, og at Ægypterne understottede Tyrkerne paa enhver mulig Maade, og havde endog villet oprette et Depot i Candien hvilket den russiske Marine ikke kunde see paa med Ligegyldighed. Admiral Malcolm skal have givet efter, og Skibene være bragte til en græsk Havn. Admiral Heiden skal ogsaa have afsendt Skibe til den asiatiske Kyst, for at hindre Ægypterne i der at udskibe Tropper eller Korn. J Ægina drømte man endog om, at den russiske Flaade skulde have faaet befaling til at forcere Dard nellerne. - 1ste Sun fortæller, at Dampskibet Hylton-Jolliffe er afgaaet fra Plymouth med en engelsk Søeofficier, som skal have paataget sig Overcommanden paa den tyrkiske Flaade.